|  |
| --- |
| ҮЗЗ-ийн уулзалтын тэмдэглэл |
|  |
| **Уулзалтын талаар** |
| **ГС-ийн ҮЗЗ** | Монгол Улс | **Хуралд санал өгөх эрхтэй гишүүдийн тоо** |   12 |
| **Уулзалтын №** | 87 ZOOM |
| **Огноо** | 2020 оны 12 сарын 22 | **ҮЗЗ-ийн гишүүн бус оролцогчдын тоо, уригдаж ирсэн зочид** |  6 |
| **Хурлын дарга** |
| **Нэр/ Байгууллага** | **Овог** | Хуяг | **Хурлын зорилгод хүрсэн эсэх (тийм, үгүй)** | тийм |
| **Нэр** | Ганбаатар | **Хурлын үргэлжилсэн хугацаа (цагаар)** |  3 |
| **Байгууллага** | МАОЭХолбоо | **Хурал зохион байгуулагдсан газар** | *Zoom application* |
| **ҮЗЗ-д гүйцэтгэх үүрэг** | **Дарга** |  x | **Уулзалтын төрөл****(Тохирох нүдийг бөглөнө үү)** | **Ээлжит** |  x |
| **(Тохирох нүдийг бөглөнө үү)** | **Дэд дарга** |  | **Ээлжит бус** |  |
|  | **Гишүүн** |  | **Хорооны уулзалт** |  |
|  | **Гишүүнийг орлогч** |  | **Бусад байгууллагын оролцоо****(Тохирох нүдийг бөглөнө үү)** | **СОНА** |  x |
| **Салбар \* (Тохирох нүдийг бөглөнө үү)** | **FPM / PO** |  |
| **ЗГ** | **ОУБ** | **ТББ** | **Боловсрол** | **Өвчлөлт бүлгийн хүн ам** | **Эрсдэлт бүлгийн хүн ам**  | **Шашны Байгууллага** | **Хувийн****Хэвшил** | **бусад** |  x |
|  |  |  |  |  |  |  | x | **оролцоогүй** |  |

|  |  |  |
| --- | --- | --- |
|  |  | **Хөтөлбөр тус бүрт хамаарах сэдвийг сонгоно уу****(Тохирох нүдийг бөглөнө үү)** |
| **ҮЗЗ-ийн засаглал, төсөл хөтөлбөрүүдтэй холбоотой сэдвүүд** |
| Ажлын явц | ҮЗЗ-ийн жилийн ажлын төлөвлөгөө болон төсвийг хянах |  АСЗ | ҮЗЗ-ийн гишүүнчлэлийн асуудал | Тогтвортой байдал | ҮЗЗ болон хамтрагч байгууллагуудын уялдаа холбоо | Хүйсийн эрх тэгш байдал | Төсөл боловсруулах | ҮХА, СХА | Тэтгэлэг | Хяналт (удирдлага, СОНА аудит) | Санхүүжилтийг үргэлжлүүлэн олгох талаар / төслийн II үе/, хаалт | Техникийн туслалцаа авах шалгаруулалт | Бусад |
| **Хөтөлбөр** |
| **№.** | **Хөтөлбөрийг дурдана уу** |
| **Хөтөлбөр #1** | Хурлын нээлт, хурлаар хэлэлцүүлэх асуудлууд, өмнөх хурлын шийдвэрийн биелэлтийг танилцуулах | x |  |  |  |  |  |  |  |  |  |  |  |  |  |
| **Хөтөлбөр #2** | ХӨСҮТ-өөс ирүүлсэн албан хүсэлтийг хэлэлцэх |  |  |  |  |  |  |  |  |  | x |  |  |  |  |
| **Хөтөлбөр #3** | ШШГЕГ-ын харъяа хорих 429 дүгээр ангид хийсэн ҮЗЗ-ийн хөтөлбөрийн хэрэгжилттэй танилцах ажлын тайланг танилцуулах |  | x |  |  |  |  |  |  |  |  |  |  |  |  |
| **Хөтөлбөр #4** | Баян-Өлгий, Ховд аймгуудад хийсэн ҮЗЗ-ийн хөтөлбөрийн хэрэгжилттэй танилцах ажлын тайланг танилцуулах |  | x |  |  |  |  |  |  |  |  |  |  |  |  |
| **Хөтөлбөр #5** | 2018-2020 оны ХДХВ/ДОХ, сүрьеэгийн төслүүдийн хаалттай холбоотой мэдээлэл хийх |  |  |  |  |  |  |  |  | x |  |  |  |  |  |
| **Хөтөлбөр #6** | ҮЗЗ-ийн хагас жилийн санхүүгийн тайланг танилцуулах; Хийгдсэн ажуудын хураангуй |  | x |  |  |  |  |  |  |  |  |  |  |  |  |

|  |
| --- |
| **Хөтөлбөр тус бүрээр хийсэн тэмдэглэл** |
| **Хөтөлбөр #1** | **Хурлын нээлт, хурлаар хэлэлцүүлэх асуудлууд, өмнөх хурлын шийдвэрийн биелэлтийг танилцуулах.** |
| **Ашиг сонирхолын зөрчилтэй оролцогчийн нэрийг дурдана уу.**  |
| Байхгүй |
| **Ямар нэгэн маргаан гарсан эсэх (тийм эсвэл үгүй)>** | Үгүй |
| **Тавьсан илтгэл, танилцуулгын хураангуй** |
| **Х.Ганбаатар:** ҮЗЗ-ийн дарга Х.Ганбаатар хурлыг даргалан хурлын хөтөлбөрийг гишүүдэд танилцуулж, хэлэлцэх асуудлыг батлав. Өмнөх 86 дахь ҮЗЗ-ийн цахим имэйл хурлын шийдвэрийн үйл явцын талаар **ҮЗЗ-ийн зохицуулагч Б.Оюундарь** гишүүдэд танилцуулав.  |
| **Өмнөх ҮЗЗ 86 дахь ЦАХИМ ИМЭЙЛ хурал 2020 оны 11 сарын 16-нд болсон** |
| **ХӨТӨЛБӨР** |  | **ХАРИУЦАЖ БУЙ ХҮН** | **ГҮЙЦЭТГЭЛ** |
| **Хөтөлбөр** | ЭМЯ-с 2020 оны 11 сарын 2-ны өдөр ирүүлсэн 1а/4656 болон 1а/4657 тоот албан хүсэлтүүдийг хэлэлцэн батлах | ЭМЯ | 100% |
|

|  |  |
| --- | --- |
| **Хөтөлбөр #2** | **ХӨСҮТ-өөс ирүүлсэн албан хүсэлтийг хэлэлцэх** |

 |
| **Ашиг сонирхолын зөрчилтэй оролцогчийн нэрийг дурдана уу. ­** |
| Байхгүй |
| **Ямар нэгэн маргаан гарсан эсэх (тийм эсвэл үгүй)** | Үгүй |
| **Тавьсан илтгэл, танилцуулгын хураангуй** |
| **ХӨСҮТ-Ухаалаг хаалга худалдан авах хүсэлт**Д.Энхмандах, ХӨСҮТ-ийн СТСА-ны дарга танилцуулгыг танилцууллаа. ***/Хавсралт №1/*** |
| **Танилцуулгын товч хураангуй*** ХӨСҮТ-ийн хүүхдийн сүрьеэгийн тасагт Короновируст халдвар илэрсэнтэй холбоотой, тус клиникийг бүрэн тусгаарлаж хариу арга хэмжээ авч байна.
* Эмнэлэгт дотоод халдвар илрэх үед хамгийн гол гарч буй эрсдэл нь эмч, эмнэлэгийн ажилчдын гадуур хувцсыг тайлах үед халдвар авч буй нь тогтоогдсон. Иймд дээрхи эрсдлийг бууруулахын тулд тухайн ажилтны хувцсыг тайлахаас нь өмнө ариутгах шаардлагатай юм.
* ХӨСҮТ-ийн хэмжээнд одоогоор ариутгах зориулалт бүхий **ухаалаг хаалга** байхгүй ба нийт хэрэгцээ 10ш хэрэгтэй /Тасаг болгон тусдаа байрлалтай/. ҮЗЗ-д 2 ш ухаалаг хаалга нийлүүлэх хүсэлт ирүүлсэн.
 |
| **Хэлэлцсэн асуудлууд дээр гишүүдээс гарсан санал, тодруулга** |
| **ХЗН** | **С.Ганзаяа:** Тус хүсэлт ХЗН-д мөн ирсэн ба энэ хүсэлтийн дагуу ЭМС-д албан хүсэлт хүргүүлсэн. Глобаль сангийн сүрьеэгийн төслөөс ХӨСҮТ-д олгож буй IV улиралын санхүүжилтээс КОВИД-19 нөхцөл байдалтай холбоотой хийгдэх боломжгүй болсон үйл ажиллагаанууд болох эмэнд тэсвэртэй сүрьеэ өвчтэй өвчтнүүдтэй хийх уулзалтууд, сүрьеэгийн төслийн хамтын ажиллагааны уулзалтууд, 4 аймагт хийх дэмжлэгт хяналтын зардал зэргээс хэмнэгдсэн санхүүжилт ХӨСҮТ-д өөрт нь байгаа. ҮЗЗ-с энэ зарцуулагдаагүй санхүүжилтээр ухаалаг хаалга авах дээр дэмжиж буй эсэх дээр шийдвэрээ гаргавал Төрийн сан хаахаас өмнө уг худалдан авалтыг хийх боломжтой юм.  |
| **ТББ** | **Ч.Сэмжидмаа:** Уг асуудлыг би бүрэн дэмжиж байна. Нэгэнт хөл хорио тогтоосон, хурал цуглаан болон бусад үйл ажиллагааг хийх боломжгүй болсон үед хэмнэгдсэн санхүүжилтээр энэ ухаалаг хаалгыг авах асуудлыг шийдэж өгөх нь зүйтэй гэж бодож байна. ХӨСҮТ өнөөдөр маш хүнд нөхцөлд ажиллаж байна, маш олон эмч нар халдвар авч, хүн хүчний хувьд дутагдалтай хүнд нөхцөлд байна.  |
| **ШБ** | **Ж.Одгарьд:** Ганзаяа мэргэжилтнээс асуухад, хэрвээ бид сүрьеэгийн төсөлд зарцуулагдах ёстой санхүүжилтээр энэ хаалгыг авбал энэ нь сүрьеэгийн төслийн үйл ажиллагаанд нөлөөлөх үү, сүрьеэгийн төслийн үйл ажиллагаанд өөр тулгамдаж буй яаралтай шийдвэрлэх асуудал байгаа юу?ХӨСҮТ-д байгаа зарцуулагдаагүй санхүүжилтээр хэдэн ухаалаг хаалга авах боломжтой вэ? Хаалга аваад цаана нь мөнгө үлдэх үү?  |
| **ХЗН** | **С.Ганзаяа:** Энэ бол яаралтайгаар үүссэн нөхцөл байдал юм, учир нь сүрьеэгийн тасагт ажиллаж байгаа сувилагч корона вирусын халдвар авсан ба энэ нь цаашлаад сүрьеэгийн тасагт эмчлүүлж буй өвчтөнүүд корона вирусын халдвар авах өндөр эрсдэл үүсч байгаа. Тиймээс халдвар, хяналтын үйл ажиллагааг дэмжих үүднээс энэ асуудлыг дэмжих хэрэгтэй. Хөл хорионоос үүдэн дээрх төлөвлөсөн үйл ажиллагаанууд хэрэгжих боломжгүй учир төрийн сан хаагдахаас өмнө шийдвэрлэвэл энэ санхүүжилтийг хураалгахгүй зарцуулах боломжтой болно. ХӨСҮТ-д байгаа зарцуулагдаагүй санхүүжилтээр 2 ш ухаалаг хаалга авах боломжтой ба цаана нь мөнгө үлдэхгүй. Цаашид ХӨСҮТ-д нийт 10 ш ухаалаг хаалга шаардлагатай байгаа. |
| **ХӨСҮТ** | **Д.Энхмандах:** Сүрьеэгийн тасгийн сувилагч корона вирусын халдвар авсантай холбоотой сүрьеэгийн тасгийн бүх эмч мэргэжилтнүүд болон өвчтөнүүдийг тусгаарласан байгаа ба 2, 3 удаа сорьц шинжилгээ авсан байдалтай байна. Зарим томоохон албан байгууллага, худалдааны төвүүд энэхүү ариутгалын хаалгыг суурилуулсан байгаа боловч халдварт өвчин судлалаар үйл ажиллагаа явуулдаг төв эмнэлэгт нь тэр дундаа агаар дуслаар халддаг өвчин болох сүрьеэгийн тасагт ийм халдвар хамгаалалын хаалга байхгүй байгаа нь одоогийн КОВИД-19 нөхцөл байдалд болон цаашид ч чухал хэрэгцээтэй байна гэдгийг та бүхнийг ойлгоно гэж бодож байна. |
| **ШБ** | **Ж.Одгарьд:** Cүрьеэгийн тасагт энэхүү ухаалаг хаалгыг авах гэж байгаа болохоор би дэмжиж байна, өөр зүйлд зориулагдсан бол дэмжихгүй байх байлаа. Харин энэ хаалга нь халдвар хамгааллын хувьд 100% ариутгаж байгаа эсэх дээр эргэлзээтэй байгаагаа хэлэх нь зүйтэй байх. |
| **ОНТ** | **Г.Нямпүрэв:** ХЗН-с өмнө нь оруулж ирсэн асуудлуудыг аль болох боломжоороо байнга дэмжсээр ирсэн. Үүн дээр нэг зүйлийг нэмж хэлмээр байна аль хавар 32,000 ам.долларыг ажилтнуудынхаа халдвар, хамгаалалд зориулан маск худалдан авахаар шийдвэрлэсэн боловч түүнээс хойш уг маск хэзээ ирж тараагдах талаар ХЗН-с удаа дараа асуухад хэн ч хариу өгөөгүй байж байж оны сүүлч болж байхад саяхан 1 ажилтанд бүрд 10 ш маск тарааж өгсөн. Ийм байдалтай ажилмааргүй байна. ХӨСҮТ-ийн ухаалаг хаалганы хувьд өөрсдийн дотоод нөөц бололцоо ЭМЯ эсвэл УОК болон бусад олон улсын байгууллагуудад хандан хүсэлт гаргаж худалдан авах боломжийг судалсан уу? Хэрвээ эдгээр боломжуудыг бүгдийг нь судлаад тэдгээр байгууллагууд нь туслах боломжгүй болсон учир ҮЗЗ-д хандаж Глобаль сангийн санхүүжилтээр авахаас өөр боломжгүй болсон тохиолдолд дэмжих саналтай байна.  |
| **ХӨСҮТ** | **Д.Энхмандах:** ХӨСҮТ-с ЭМЯ-нд нийт 10 ш ухаалаг хаалга шаардлагатай байгаа талаар албан бичиг хүргүүлсэн. ХӨСҮТ-д хандив тусламжаар ирж байгаа хөрөнгийг бусад нэн шаардлагатай зүйлүүдэд зарцуулаад явж байгаа. Энэ хаалгыг авах талаарх асуудлыг хэдэн сарын өмнөөс ярьж эхэлсэн боловч шийдэгдээгүй явж байтал сүрьеэгийн тасагт корона вирусын халдвар гарч уг асуудлыг яаралтай шийдэх нөхцөл байдал үүссэн юм. |
| **ХЗН** | **С.Ганзаяа:** Дахин төлөвлөлтөөр авсан маскны 70 хувийг хөдөө орон нутагт 30 хувийг УБ хотод хуваарилсан ба үүнийг ХӨСҮТ, МСТН, Залуус эрүүл мэнд ТББ, Төгс бүсгүйчүүд ТББ 4 том салбар хүлээн авагч байгууллагуудад хуваарилан өгсөн. Нөөц бололцооноосоо хамаараад 1 ажилтанд 10 ш маск таарсан тул нөхцөл байдлыг ойлгож хүлээн авна гэж найдаж байна. |
| **ҮЗЗ дарга** | **Х.Ганбаатар:** ХӨСҮТ-с ирүүлсэн ухаалаг хаалгыг худалдан авахтай холбоотой ҮЗЗ-ийн гишүүд та бүхэн дэмжиж байгаа эсэх дээр гар өргөн саналаа өгнө үү. Имэйлээр 3 гишүүн дэмжиж байгаагаа илэрхийлсэн.  |
| **ОНТ** | **Г.Нямпүрэв:** ХӨСҮТ-ийн СТСА-с ЭМЯ болон бусад байгууллагуудад хандсан албан бичиг болон бусад холбогдох материалуудыг хавсаргаж ирүүлэх хэрэгтэй. |
| **ШБ** | **Ж.Одгарьд:** ХӨСҮТ-ийн сүрьеэгийн тасагт ухаалаг хаалгыг авах асуудлыг дэмжиж байгаа ч холбогдох тайлан материалуудыг нэхнэ гэдгийг хэлэх хэрэгтэй байх. Сүүлийн үед ХЗН-с дахин төлөвлөлт болоод бусад асуудлуудтай холбоотой шийдвэрлэсэн асуудлуудын тайланг тавихгүй байгаа мөн ихэнх асуудлуудыг цагийг нь тулган оруулж ирж шийдвэрлүүлэх байдал ажиглагдаж байгааг анхаарах хэрэгтэй байна. |
| **ТББ** | **Ч.Сэмжидмаа:** Худалдан авалтыг хийхдээ худалдан авалтын хуулийн дагуу 3 газрын үнийн санал авч харьцуулалт хийж авдаг журам байдаг, учир нь өндөр дүнтэй худалдан авалтын цаана хээль хахуулийн асуудал гардаг тул дараа нь асуудалд орох вий, анхаараарай. |
| **ХӨСҮТ** | **Д.Энхмандах:** Та бүхний саналуудыг хүлээн авлаа.Уг ухаалаг хаалгатай холбоотой ЭМЯ-нд хүргүүлсэн албан бичиг болон бусад холбогдох материалуудыг хавсарган албан ёсны тайлан хүргүүлэх болно. |
| **ҮАБЗ** | **Ж.Мөнхжаргал (имэйлээр ирүүлсэн санал):** Уураар ариутгаад ТИЙМ ХААЛГААР ОРЖ ГАРЛАА ГЭЭД вирус бактери аль нь ч үхэхгүй бас устаж алга болохгүй. Учир ийм хаалганд мөнгө зарахыг эсэргүүцэж байна. ИНТЕРМЕДЭЭР ОРЖ ГАРАХАД ТИЙМ ХААЛГА БАЙНА ЛЭЭ ГЭХДЭЭ ТЭНДЭЭС... КОВИД ГАРСАН.. ТИЙМ УУРААР ДАМЖИН ӨНГӨРВӨЛ ХАЛДВАР ГАРАХГҮЙ ГЭСЭН ЯМАР СУДАЛГАА БАЙГАА ЮМ БЭ. ТЭГВЭЛ БАЯН ОРНУУД БҮХ ХААЛГАНДАА ХИЙЧИХ БАЙСАН БАЙЛГҮЙ ДЭЭ.. УУРАНД ҮХДЭГ ВИРУС БАЙГАА БОЛ ХҮН ТӨРӨЛХТӨН ИЙМ БАЙДАЛД ОРОХ УУ. Ковид болон Сүрьеэ өвчин үүсгэгч ганц халдвартын хаалгаар орохгүй тэнд уураар ариутгагч хаалгатай байлаа гээд Монголыг Улаанбаатарын бүх хаалгыг ийм болгож чадахгүй байж ийм асуудалд хэт өрөөсгөл хандаж болохгүй. Харин Ковид халдвартай өвчтөнг эрт илрүүлэхэд шаардлагатай вирус ялгагч тоног төхөөрөмжинд мөнгө зарцуулах ёстой байх. Яагаад гэвэл оношилгоо ямагт эхний эгнээний асуудал байсаар байх болно.Үндэсний зохицуулах зөвлөл ер асуудал орж ирэхэд энэ хаалга ямар үйлдвэр үйлдвэрлэсэн яагаад чухал юм бэ. Чухал юм бол Улсын онцгой комисс Эрүүл мэндийн яам яагаад худалдаж авахгүй байгаа юм бэ. Интермед эмнэлэгээс дор байгаад байгаа юм бэ. Яагаад заавал ҮЗЗ шийдэх ёстой юм бэ. ЯАГААД БИД ДОХ, СҮРЬЕЭГИЙН АСУУДАЛД МӨНГӨ САНХҮҮГЭЭ ЗАРАХГҮЙ ӨӨР АСУУДАЛД ТЭР МӨНГИЙГ ЗАРЦУУЛАХ ШИЙДВЭР ГАРГАХ ЁСТОЙ ЮМ БЭ ГЭЭД ... МӨН ТЭР УУРЫН ХААЛГЫГ ЯАГААД БИДНИЙ ШИЙДВЭРЭЭР АВАХ ЁСТОЙ ЮМ БЭ...ЗЭРЭГ ОЛОН АСУУЛТАНД ХАРИУЛАХ ХЭМЖЭЭНИЙ МЭДЭЭЛЛИЙГ ДАРГА НЬ ЭХЛЭЭД САЙТАР СУДЛААД ТАНИЛЦУУЛАХ ЁСТОЙ ҮҮРЭГТЭЙ БАЙХ... НЭГ Л ЦАХИМААР ХУРАЛДСАН БОЛЖ ИРЦ Ч ЮУ БОЛСОН ЯАЖ Ч ЯРИЛЦААД БАЙГАА НЬ ТОДОРХОЙГҮЙ БАЙГАА ЭНЭ НӨХЦӨЛ БАЙДЛААС ГАРАХЫН ТУЛД ӨӨРӨӨР АЖИЛЛАХ АРГА БАРИЛАА ӨӨРЧЛӨХ НЬ ЗҮЙТЭЙ БАЙНА. ЭСВЭЛ ЭМЯ-нд БҮХ ЭРХ МЭДЭЛЭЭ ШИЛЖҮҮЛ ТЭД ЯМАР НЭГ ЮМ ЗАХИАЛААД Л БИД ТОЛГОЙ ДОХИОД Л БАЙСААР ЖИЛ ГАРУй БОЛЛОО. ИЙМЭС ҮЗЗ БАЙХ ШААРДЛАГА АЛГА... Гадаадын тусламжийн мөнгийн мөнгө өгч буй улсууд ийм ийм юманд зар гээд за гээд тэр хэлсэн болгоныг нь аваад байхаа зогсоо... Хөтөлбөр зохицуулах нэгж, ҮЗЗ хуучин дарга Үлйдвэрчний эввлэлийн Мягмар дарга нар Жене экскпертэд тохирох оношлуур авна гээд 10 10 хан хүний шинжилгээг хийдэг манайд таарахгүй систем гээд байхад зөвшөөрсөн... одоо хаа бн тэр оношлуур... хэдийг хэрхэн оношлов яагаад ҮЗЗ-д тайлагнахгүй байгаа юм бэ.. Дэлхийн эрүүл мэндийн байгуулагын нэг хүн 2 3 удаагийн хуралд орж ирж тэр Жене экскпертэд тохирох оношлуурыг магтаад байсан одоо тайлбарла... мөнгө хаана байна оношлуур хаана байна... хэдийг хэрхэн ямар чанартай оношлов... яагаад мөн биш гээд хариу гаргаад байгаа юм бэ гээд ДЭМБ ҮЗЗ хуралд орж ирж тайлбарла яагаад тэдний зөв байх ёстой юм бэ...Бид яагаад гадны байгууллагуудын хэлсэн болгоныг даган биелүүлэх ёстой юм бэ... ДОХ ХДХВ ОЛОН эмэнд дасалтай сүрьеэ гэх мэтээ анхаармаар байна. Хөл хорионд байхад ч буураагүй энэ өвчлөл хамгийн анхаарах асуудал баймаар байна. эм уух хүнээ бид илрүүлж чадахгүй байна... иймээс татан авсан эм юу болж байна...одоо эм илүү гарлаа яах вэ, хугацаа дуусах гэж байгаа эмээ байна уу? Xхөтөлбөр хариуцсан нэгж, манай Ажлын алба онцгой анхаараач дээ...тусгай үүргийн онгоцоор буцаах г.м асуудлыг ярьж эхлэхгүй юмуу халдвартынхаан..юун хаалга вэ тийм чухал бол ЭМЯ өөрсдөө ав... УОК ханд... харин бид СҮРЬЕГЭЭ оношилмоор байна... сорьцоо зөөмөөр байна. Эрт оношилмоор байна... |
| **Шийдвэр:** |
| Хуралд оролцсон нийт гишүүд саналыг дэмжив.  |
| **Шийдвэрийг хэрхэн гаргасан талаар** |
| **Зөвшилцөл** | **х** |  |
| **Санал хураалт** | **х** | **Санал хураалт****(Тохирох нүдийг бөглөнө үү)** | **Гар өргөх** | **x** |
|  |  | **Нууц санал хураалт** |  |
|  |  | **Дэмжсэн>** | **10/12** |
|  |  | **Эсрэг>** |  |
|  |  | Санал өгөхөөс түдгэлзэх |  |

|  |  |
| --- | --- |
| **Хөтөлбөр #3** | **ШШГЕГ-ын харъяа хорих 429 дүгээр ангид хийсэн ҮЗЗ-ийн хөтөлбөрийн хэрэгжилттэй танилцах ажлын тайланг танилцуулах** |
| **Ашиг сонирхолын зөрчилтэй оролцогчийн нэрийг дурдана уу.**  |
| Байхгүй |
| **Ямар нэгэн маргаан гарсан эсэх (тийм эсвэл үгүй)>** | Үгүй |
| **Тавьсан илтгэл, танилцуулгын хураангуй** |
| **ШШГЕГ-ын харъяа хорих 429 дүгээр ангид хийсэн ҮЗЗ-ийн хөтөлбөрийн хэрэгжилттэй танилцах ажлын тайланг танилцуулах** Ч.Сэмжидмаа, ҮЗЗ-ийн гишүүн танилцуулгыг танилцууллаа. **/*Хавсралт №2/*** |
| **Хэлэлцсэн асуудлууд дээр гишүүдээс гарсан санал, тодруулга** |
| Байхгүй |
| **Зөвлөмж:** |
|  |
| **Шийдвэр:**  |
|   |
| **Шийдвэрийг хэрхэн гаргасан талаар** |
| **Зөвшилцөл** |  |  |
| **Санал хураалт** |  | **Санал хураалт****(Тохирох нүдийг бөглөнө үү)** | **Гар өргөх** |  |
|  |  | **Нууц санал хураалт** |  |
|  |  | **Дэмжсэн>** |  |
|  |  | **Эсрэг>** |  |
|  |  | Санал өгөхөөс түдгэлзэх |  |
|  |
| **Хөтөлбөр #4** | **Баян-Өлгий, Ховд аймгуудад хийсэн ҮЗЗ-ийн хөтөлбөрийн хэрэгжилттэй танилцах ажлын тайланг танилцуулах** |
| **Ашиг сонирхолын зөрчилтэй оролцогчийн нэрийг дурдана уу.**  |
| Байхгүй |
| **Ямар нэгэн маргаан гарсан эсэх (тийм эсвэл үгүй)>** | Үгүй |
| **Тавьсан илтгэл, танилцуулгын хураангуй** |
| **Баян-Өлгий, Ховд аймгуудад хийсэн ҮЗЗ-ийн хөтөлбөрийн хэрэгжилттэй танилцах** **ажлын тайланг танилцуулах** Л.Баярцэцэг, Хяналтын хорооны гишүүн танилцуулгыг танилцууллаа. **/*Хавсралт №3/*** |
| **Хэлэлцсэн асуудлууд дээр гишүүдээс гарсан санал, тодруулга** |
| **ТББ** | **Ч.Сэмжидмаа:** 2 асуулт байна. 1-рт Баян-Өлгий аймагт эмийн үр хөндөлтийн талаарх чанар, статистик зэрэг мэдээлэл байсан уу? 2-рт Ховд, Баян-Өлгий аймгуудад иргэний нийгмийн байгууллагууд, ТББ иргэдтэй ажилласан тайлан байсан уу, үйл ажиллагаанд нь иргэний нийгмийн оролцоо хэр байсан вэ? |
| **ХХ гишүүн** | **Л.Баярцэцэг:** Баян-Өлгий аймагт эмийн үр хөндөлтийн асуудал ямар түвшинд байгааг шалгах үүднээс эмийн сан болон 2 өрхийн эмнэлэгийн үйл ажиллаагаатай танилцсан. Эмийн санд нь мизопростол эмийн хэдийг хүлээн авсан болон зарлагдсан талаарх мэдээлэл байхгүй санхүү дээр байгаа гэсэн тайлбар өгсөн. Үүний дагуу аймгийн нэгдсэн эмнэлгийн төрөх тасгаас энэ талаар тодруулахад мөн л тус эмийг хэдийг хүлээн авсан болон хэдийг хааш нь зарлагдсан талаарх мэдээлэл байсангүй. Мизопростол эмийг зөвхөн үр хөндөлтөнд хэрэглээд зогсохгүй төрөх явцад умайн хүзүү нээгдэхгүй тохиолдолд умайн хүзүүг тэлэх зорилгоор тодорхой тунгаар хэрэглэдэг. Энэ талаарх тоо, хэмжээ, өвчний түүх бичилт дээр нь огт бичигдээгүй, мөн бичилтийн стандарт туйлын хангалтгүй байсан. Гэтэл мизопростол эмээр үр хөндөлт хийгддэг талаарх эмч нарын мэдээлэл байгаа ба 60,000-80,000 төгрөг байдаг гэсэн мэдээлэл өгсөн. Тиймээс энэ талаар дараагийн хяналтаар очих баг маань анхаарч, авсан арга хэмжээний талаар судлах хэрэгтэй. 2 дахь асуултын хувьд Ховд аймаг нь оюутан ихтэй ба тэднийг үзлэг, шинжилгээнд хамруулах ажлыг боловсролын байгууллага болон эмнэлэг нь маш сайн хамтран ажиллаж зохион байгуулдаг хэдий ч ТББ-ийн оролцоо бага байгаа нь ажиглагдсан. Баян-Өлгий аймгийн хувьд энэ чиглэлийн тайлан, асуулга, оролцооны хувьд мэдээлэл огт байгаагүй. |
| **ДЭМБ** | **Э.Долгион:** Баян-Өлгий, Ховд аймгуудад хийгдсэн ажил амжилттай болж маш том цогц зөвлөмжүүдийг гаргажээ. ҮЗЗ-ийн хувьд ХДХВ/ ДОХ, сүрьеэгийн чиглэлээр Глобаль сангийн төслийн хувьд ямар арга, хэмжээ авч туслах боломжтой талаар тусгах хэрэгтэй. Жишээ нь: Мобайл хяналтыг өргөжүүлэх гэж байна, 1 суманд энэ системийг нэвтрүүлэхэд 25,000 ам.доллар зарцуулагддаг. ҮЗЗ-ийн зүгээс уг төслийг хэрэгжүүлэх боломжийг ХЗН болон ЭМЯ-нд эдгээр чухал зөвлөмжүүдийг хүргэн төслийн зүгээс хэрхэн гаргасан төлөвлөгөөндөө тусган дэмжих боломжийг мөн гаргах хэрэгтэй. Газар дээр нь очиж үзэн эрүүл мэндийн системийн болохгүй байгаа асуудлыг 2021-2023 төсөл дээр хэрхэн тусгаж зарцуулах тал дээр нь оруулж өгөх нь хэрэгтэй санагдлаа.  |
| **ҮЗЗ АА** | **Б.Оюундарь:** ҮЗЗ-ийн Хяналтын хорооны бүтэц, бүрэлдэхүүн шинэчлэгдэж, мэргэжлийн баг бүрэлдсэн. УБ хот болон хөдөө орон нутагт хийгдсэн төслийн хэрэгжилттэй танилцсан ажлын үр дүнд гарсан зөвлөмжүүдийг тус аймгуудын ЭМГ болон Нэгдсэн эмнэлэг, БОЭТ-ийн удирдлагуудад хүргүүлэн хугацаа заан авсан арга хэмжээний талаарх зөвлөмжийн биелэлттэй холбоотой тайланг авч ҮЗЗ-ийн гишүүдэд хүргэсэн.  |
| **Зөвлөмж:**  |
|  |
| **Шийдвэр:**  |
|   |
| **Шийдвэрийг хэрхэн гаргасан талаар** |
| **Зөвшилцөл** |  |  |
| **Санал хураалт** |  | **Санал хураалт****(Тохирох нүдийг бөглөнө үү)** | **Гар өргөх** |  |
|  |  | **Нууц санал хураалт** |  |
|  |  | **Дэмжсэн>** |  |
|  |  | **Эсрэг>** |  |
|  |  | Санал өгөхөөс түдгэлзэх |  |
|  |
| **Хөтөлбөр #5** | **2018-2020 оны ХДХВ/ДОХ, сүрьеэгийн төслүүдийн хаалттай** **холбоотой мэдээлэл хийх** |
| **Ашиг сонирхолын зөрчилтэй оролцогчийн нэрийг дурдана уу.**  |
| Байхгүй |
| **Ямар нэгэн маргаан гарсан эсэх (тийм эсвэл үгүй)>** | Үгүй |
| **Тавьсан илтгэл, танилцуулгын хураангуй** |
| **2018-2020 оны Сүрьеэгийн төслийн хаалттай холбоотой мэдээлэл хийх**С.Ганзаяа, ХЗН-ийн сүрьеэгийн төслийн мэргэжилтэн танилцуулгыг танилцууллаа. **/*Хавсралт № 4/*** |
| **Хэлэлцсэн асуудлууд дээр гишүүдээс гарсан санал, тодруулга** |
| **ОНТ** | **Г.Нямпүрэв:** 2018-2020 оныСүрьеэгийн төслийн хувьд илүү клиник, эмнэлэгийн үйлчилгээ талруугаа төвлөрч үйл ажиллагаагаа хэрэгжүүлсэн, энэ нь хэдийгээр зөв боловч олон нийтэд зориулсан компанит ажил хангалтгүй байсан. 2021-2023 оны төсөл дээр олон нийтэд зориулсан компанит ажилд хэдэн хувийг зарцуулах вэ? Учир нь олон нийтэд энэ талаарх мэдээллийг хангалттай өгвөл хүмүүс сайн дураараа ирж шинжилгээ өгөх нь нэмэгдэх юм. |
| **ХЗН** | **С.Ганзаяа:** Глобаль сангаас гаргасан төслийн санхүүгийн хуваарилалт нь адил байдаг ба үүний дагуу 2021-2023 оны төслийн хувьд сүрьеэгийн төсөл 10 сая ам.долларын санхүүжилттэй ба 70 хувь нь эмнэлэгийн тусламж үйлчилгээ, 30 хувь нь олон нийтэд чиглэсэн үйл ажиллагаанд чиглэсэн байх ба тэр дундаа илрэхгүй далд хэлбэртэй байгаа сүрьеэг эрт илрүүлэх идэвхтэй илрүүлэг дээр илүү анхаарч ажиллах чиглэлтэй байгаа. Олон нийтийн компанит ажлын хувьд МСТН сайн дурын идэвхтэнг бэлтгэн, тэдгээр ажилтнууд нь өвчтөнүүдэд эмийг нь хүргэж өгөх мөн мэдээлэл, сургалт сурталчилгааг тэднээр дамжуулан хүргэж байгаа ба шинэ төсөл дээр сайн дурын ажилтны тоог нэмж байгаа. 2018-2020 оны төсөл дээр санхүүгийн хязгаарлагдмал нөхцлөөс үүдэн сайн дурын ажилтныг 150 болгон бууруулсан байсан ба 2021-2023 оны төсөл дээр 240 болгон нэмэгдүүлэх чиглэлтэй ажиллах ба сайн дурын ажилтан нь 21 аймгийг хамарна. 2019-2020 онд АХБанктай хамтран 500,000 ам.долларыг олон нийтэд зориулсан ба үүний 200,000 ам.долларыг олон нийтийн мэдээлэл сургалт сурталчилгааг өргөжүүлэх үйл ажиллагаанд 300,000 ам.долларыг сүрьеэгээс бусад чиглэлээр ажилладаг эмч, мэргэжилтнүүдийг татан оролцуулах мэдээлэл олгоход зориулсан. |
| **ТББ** | **Ч.Сэмжидмаа:** 2 асуулт байна. 1-рт Нарокологын төвд жил бүр 2500 орчим архи, хар тамхинд донтсон хүмүүс эмчлэгдэн гардаг. Энэ газар нь НЭМГ-ын харьяа байгууллага ба та бүхэн эдгээр өвчтнийг сүрьеэгийн эрт илрүүлгэт хамруулдаг уу? 2 дахь асуулт нь Нямпүрэвийнхтэй адилхан, олон нийтэд хандан хийгдсэн болон хийгдэх гэж буй ажлын талаар асууя. |
| **ХЗН** | **С.Ганзаяа:** Сэтгэц, Наркологын үндэсний төвийн хувьд бид тусгайлан очиж үзлэг, шинжилгээнд хамруулж байгаагүй, таны саналыг тэмдэглэж авлаа, цаашид тус төвийг хамруулах тал дээр анхаарах болно. 2021-2023 оны төслийн тухайд ШШГЕГ харьяа хорих 429-р ангид одоо авч байгаа санхүүжилт нь 3 дахин нэмэгдэж байгаа ба үзлэг, шинжилгээ өргөн хүрээнд явагдана. Аймаг, дүүргүүд бүгд зөөврийн дижитал рентген аппараттай болно, мөн явуулын тусламж, үйлчилгээний үзлэгийн ажилтнуудын цалинг нэмэгдүүлсэн. Цаашид олон нийтэд хандсан болон сайн дурын ажилтнуудын үйл ажиллагааг идэвхжүүлэх тал дээр таньтай санал нэг байна. Цаашид энэ чиглэлээр илүү анхаарч ажиллах болно. |
| **ДЭМБ** | **Э.Долгион:** Ганзаяа мэргэжилтний мэдээлэл дээр тодруулж хэлэхэд Глобаль сангийн сүрьеэгийн төслийн хүрээнд нийт хүн амын дунд идэвхтэй илрүүлгийн үйл ажиллагаа явж байгаа ба үүнтэй зэрэгцэн олон нийтэд мэдээлэл хүргэх үйл ажиллагаа нь цуг цогцоор явж байдаг. Идэвхтэй илрүүлгийн төсөв нэмэгдсэн гэдэг нь олон нийтэд мэдээлэл хүргэх ажлын төсөв дагаад нэмэгдээд явж байгаа гэж ойлгож болно. |
| **ОНТ** | **Г.Нямпүрэв:** Глобаль сангаас өнгөрсөн 1 сараас эхлэн олон нийтэд түшиглэсэн хяналтын үнэлгээ гэдгийг хэрэгжүүлэн явж байгаа ба SKPA төслийн хүрээнд Монгол улсад одоогоор Залуус эрүүл мэнд ТББ, Төгс бүсгүйчүүд ТББ-ууд энэхүү үнэлгээг хийгээд явж байна. Үүнтэй адил Сүрьеэгийн төсөл дээр олон нийтэд түшиглэсэн хяналтын үнэлгээ гэдгийг нэвтрүүлвэл хэрэгтэй байх, үүнийг Allan-тай ярилцаад ажил хэрэг болгох саналтай байна. |
| **ХЗН** | **С.Ганзаяа:** Нямпүрэв гишүүний саналыг анхаарч авч үзье. |
| **ҮЗЗ АА** | **Б.Оюундарь:** Глобаль сангаас КОВИД-19 цар тахалтай холбоотой одоогийн хэрэгжиж байгаа төслийн амжилтыг ухраахгүй байх үүднээс, улс орнуудад нэмэлтээр хөрөнгө босгон C19RМ механизийг байгуулан ялангуяа эрүүл мэндийн тогтолцоо сул орнуудад нэмэлт төсөв хуваарилсан ба 2020 оны 5 сарын 31 буюу ҮЗЗ-ийн 85 дахь удаагийн хурлаар шийдвэрлүүлэн амжилттай төслийг боловсруулан батлуулсан ба нийт 762,822 ам.долларыг КОВИД-19 цар тахалтай тэмцэхэд зориулан баталсан. Ганзаяа мэргэжилтэн болон Энхмандах даргаас асуухад ирэх 3 жилд КОВИД-19 цар тахалтай холбоотой сүрьеэгийн төсөл болон идэвхтэй илрүүлгэт ямар нөлөөлөл гарах тал дээр мэдээлэл авах гэсэн юм. |
| **ХЗН** | **С.Ганзаяа:** КОВИД-19 цар тахал нь сүрьеэгийн төсөлд нөлөөлөх нь тодорхой, бид бүхэн энэ нөлөөллийг бууруулах үүднээс төсөл боловсруулан Глобаль сангаас санал авахаар өргөн барьсан. КОВИД-19 цар тахал нь сүрьеэгийн идэвхтэй илрүүлгэт ихээхэн нөлөөлж байгаа нь харагдаж байна. 2019 оны 11 сард 215,000 хүнийг хамарсан идэвхтэй илрүүлэлт хийсэн бол 2020 оны 11 сард 58,000 хүн буюу 3,7 дахин буурсан үзүүлэлттэй байна. Мөн хөдөө орон нутагт ажиллаж буй сүрьеэгийн мэргэжилтнүүдийг КОВИД-19 цар тахлын шинжилгээ авах зэрэг ажилд дайчлан ажилуулж байна, нийт сүрьеэгийн 32 диспансер үйл ажиллагаагаа явуулж байгаагаас 12 диспансерийг КОВИД-19 цар тахлын үйл ажиллагаанд дайчлан ажилуулж байна. Ингэснээр сүрьеэгийн үйл ажиллагаа хоцорч, шалгуур үзүүлттэй хүрэхгүй байх талаар ХӨСҮТ-с ЭМЯ-нд мэдэгдсэн. Түүчлэн дүрс оношилгоо, рентген техникч зэрэг эрүүл мэндийн салбарт ажиллах бусад мэргэжилтнүүдээ давхар бэлдэж эхлэхгүй бол зөвхөн сүрьеэгийн мэргэжлийн эмчтэй байхад сүрьеэгийн оношилгоог бүрэн хийнэ гэдэг нь өрөөсгөл байгаа нь харагдаж байна. Мөн сүрьеэгийн тусламж үйлчилгээ санхүүгийн дутагдалтай явсаар ирсэн, жил бүр ойролцоогоор 10,000-13,000 ам.доллар байдаг ба үүний 66 хувийг ЗГ болон донор байгууллагуудын тусламжтайгаар явуулдаг. КОВИД-19 цар тахалтай холбоотой сүрьеэгийн тусламж үйлчилгээ шат болгондоо ямар саад бэрхшээлтэй тулгарч болох түүнийг хэрхэн даван туулах зэргийг тусгасан энэхүү төлөвлөгөө эцэслэн батлагдмагц ҮЗЗ-ийн гишүүд та бүхэнд танилцуулах болно. |
| **ХӨСҮТ** | **Д.Энхмандах:** 15:00 цагаас ҮЗЗ-ийн хуралтай зэрэгцэнМонгол улсад КОВИД-19 цар тахлын нөхцөл байдлаас үүдэн Сүрьеэгийн тусламж үйлчилгээ, тулгамдаж буй асуудалтай холбоотой 30 гаруй байгууллагын 80 гаруй хүн оролцсон онлайн хуралтай байлаа. Цаг үеийн нөхцөл байдалтай холбоотой сүрьеэгийн илрүүлэлт зогссон, гэвч УБ хот болон хөдөө орон нутагт сүрьеэгийн эмчилгээ үйлчилгээ, эм урвалж бодисоор таслахгүй байх, хөл хорионд орсон өвчтнүүдний эмчилгээг таслахгүй тухайн орон нутагт нь эмчилгээг үргэлжлүүлэх, сүрьеэгийн халдвараас сэргийлэх үндэсний хөтөлбөрийн тогтвортой байдлыг хангах Глобаль сангийн төслийн төлөвлөсөн ажлыг тасалдуулахгүй хэрхэн үргэлжлүүлэх, КОВИД-19 үеэр хэрхэн сүрьеэгийн үзлэгийг хамтруулан авах талаар судлан төлөвлөгөө гарган ажиллаж байна. |
| **2018-2020 оны ХДХВ/ДОХ-ын төслийн хаалттай холбоотой мэдээлэл хийх**Б.Гансүх, ХЗН-ийн ХДХВ/ДОХ-ын төслийн мэргэжилтэн танилцуулгыг танилцууллаа. **/Хавсралт № 5/** |
| **ТББ** | **Ч.Сэмжидмаа:** Хүний эрхтэй холбоотой төсөл хөтөлбөрийг Гал голомт ТББ хийж байгаа гэж ойлгож байгаа, үүнтэй холбоотой ухуулаг нөлөөллийн ажил юу хийсэн талаар мэдээлэл өгөхгүй юу? |
| **ХЗН** | **Б.Гансүх:** Гал голомт ТББ нь 2 төрлөөр үйл ажиллагаа явуулсан. 1-рт шийдвэр гаргах түвшинд ухуулаг нөлөөллийн ажил хийсэн, ХДХВ/ДОХ-ын төслийн хүрээнд хүний эрхийн чиглэлээр хууль, эрхзүйн хувьд ээлтэй болгох зэрэг дээр анхаарч үйл ажиллагаа явуулсан. 2-рт дүрэмт хувцастангууд буюу цэрэг, цагдаа, хуулийн чиглэлийн ажилтнуудад ухуулаг нөлөөллийн ажил хийсэн. ХДХВ/ДОХ-ын төслийн хувьд үйл ажиллагааны үндсэн 6, 7 чиглэлийн ажил хийгддэг. Үүнд ЭБҮ, ЭБЭ болон олон нийтэд чиглэсэн багц хөтөлбөрүүд ухуулаг нөлөөллийн ажил зэрэг багтдаг. 2017 оноос хойш УИХ-ын Нийгмийн бодлого, соёл, ШУ-ны байнгын хороогоор жил бүр ХДХВ/ДОХ-ын асуудлыг оролцуулан хэлэлцүүлж явсан, энэ жил КОВИД-19 цар тахлаас үүдэн хэлэлцүүлэгдээгүй. Жил бүр нэг өвчний асуудлыг тогтмол оруулаад явах боломжгүй байдаг ч бид энэ асуудлыг 2017 оноос хойш жил бүр Байнгын хороогоор хэлэлцүүлэн, ЭМЯ болон бусад шийдвэр гаргах түвшинд амжилттай хэлэлцүүлэн үйл ажиллагаагаа явуулж байна. Мөн эрсдэлт бүлгийн хүн амд чиглэсэн үйл ажиллагаа явуулж буй ТББ-ууд нь хүний эрхийг дээдлэх чиглэлээр үйл ажиллагаа төлөвлөж тэр чиглэлээр ажилладаг. |
| **ТББ** | **Ч.Сэмжидмаа:** Хүний эрхийн асуудлыг шийдвэр гаргах түвшинд асуудлыг амжилттай хэлэлцүүлж байгаа нь сайшаалтай байна. Энэ нь НҮБ-ын Хүний эрхийн зөвлөлийн нэгдсэн зөвлөмжүүдтэй уялдаж байгаа эсэх дээр анхаарна уу (жишээ нь ХДХВ/ДОХ-ын асуудлаар Мексикийн ЗГ-ын зөвлөмж байдаг). Нөгөөтэйгүүр трансжендер хүмүүсийн асуудал орхигдсон байдаг, тэдгээр хүмүүсийн гадаад үзэмж зэргээс шалтгаалан гадуурхах, хөдөлмөр эрхлэх боломжгүй байх г.м асуудлыг байдаг энэ тал дээр ухуулаг нөлөөллийн ажил хийгддэг үү? 2-рт эдгээр хүмүүст зориулсан хүний эрхийн чиглэлээр хичнээн хуулийн, ямар заалтанд өөрчлөлт оруулсан эсэх дээр үзүүлэлт гаргадаг уу?  |
| **ХЗН** | **Б.Гансүх:** Трансжендер хүмүүсийн хувьд ЭБҮ хөтөлбөрийн доор цуг явдаг, тусдаа трансжендер гэсэн тусгайлсан хөтөлбөр байхгүй. 2017 онд энэ төслийг боловсруулж байхад энэ асуудал яригдаж байсан, тухайн үед трансжендер хүмүүсийн нарийн бүртгэл мэдээлэл тоо байхгүй байсан тул эдгээр хүмүүсийг ЭБҮ хөтөлбөрийн доор нэгтгэн явж ирсэн. Энэ чиглэлээр одоогоор Азийн 8 орны хамтарсан хөтөлбөр дээр судалгаа хийгдэж байгаа, энэ судалгаа хийгдэж дууссаны дараа трансжендер хүмүүсийн асуудлыг цаашид ЭБҮ хөтөлбөрийн доор оруулах эсвэл тусад нь категор болгон авч явах асуудал шийдэгдэнэ. 2 дахь асуултын хувьд хуулийн заалтанд өөрчлөлт оруулах асуудал дээр нарийн үзүүлэлт гаргаж байгаагүй цаашид энэ хуулийн ийм заалтанд ийм өөрчлөлт оруулах хүсэлтээ тодорхой нарийвчлан оруулах төлөвлөгөөтэй байна. |
| **ОНТ** | **Г.Нямпүрэв:** ХДХВ/ДОХ-ын төсөл нь маш хэцүү төсөл хөтөлбөр бөгөөд жил бүр санхүүжилт нь багасч байгаа ба түүнийг дагаад хүний нөөц нь багасч байгаа, хэдийгээр бага санхүүжилтээр ажиллаж байгаа ч маш үр дүнтэй ажилладаг. ДЭМБ болон бусад олон улсын байгууллагуудтай хамтран тооцооллын ажлыг хийсэн хэдий ч олон улсын байгууллагууд нь нөлөөллийн ажил дээр юу ч хийдэггүй, энэ тал дээх анхаармаар санагдаж байна. Жилд 5 сая ам.долларыг зарцуулснаар ХДХВ/ДОХ-ыг Монгол улсад бүрэн зогсоох боломжтой гэж ярьж байгаа хэдий ч одоог хүртэл Глобаль сангаас өөр энэ чиглэлээр санхүүгийн тусламж үзүүлдэг байгууллага байхгүй байна. ХӨСҮТ зөвхөн эмчилгээ, үйлчилгээ үзүүлдэг. Тиймээс ҮЗЗ-ийн гишүүд болон ДЭМБ бусад олон улсын байгууллагын гишүүддээ хэлэхэд Глобаль сангийн төсвөөс ХДХВ/ДОХ-ын төслийн төсвийг бууруулахгүй байх талаас нь байнга дуу хоолойгоо хүргэж байхыг хүсч байна, ХДХВ/ДОХ-ын тохиолдол буурч байна гээд санхүүжилтыг бүрмөсөн зогсоодог гэтэл нэг л өдөр тэсрэх аюултай нөхцөл байдалд хүрч болзошгүй. |
| **ҮЗЗ АА** | **Б.Оюундарь:** Нямпүрэв гишүүний санал дээр нэмж хэлэхэд Глобаль сангийн санхүүжилт жил ирэх тусам багасч байгаа, дээрээс нь КОВИД-19 цар тахлаас үүдэн ирэх жилүүдэд донор орнууд хэр хэмжээний хөрөнгө босгох нь тодорхойгүй байна. Үүнтэй холбогдуулаад Глобаль сангийн ҮЗЗ-ийн санаачлагаар “Монгол улсын шилжилтийн үеийн тогтвортой байдлын төлөвлөгөө” боловсруулан Pharaos олон улсын хөндлөнгийн байгууллага үнэлгээ хийгээд Эрүүл мэндийн дэд сайдаар удирдуулсан баг 12 сарын 1-нд хурал хийсэн. Үүнтэй холбоотой хэрхэн уялдаж ажиллах талаарх мэдээллийг манай гишүүдэд өгнө үү. 2-рт ҮЗЗ-ийн 1 гишүүнээс ирж байсан асуултыг асуухад хатуу хөл хорионы үед оюутны байранд бэлгэвчийг тараах боломж байгаа эсэхийг асуусан байсныг уламжилж байна. |
| **ХЗН** | **Б.Гансүх:** Шилжилтийн үеийн төлөвлөгөөг товчхон танилцуулахад Pharaos олон улсын байгууллагын энэ оны 3 сараас эхлэн ажиллаж эхэлсэн. Эхний 3 сар Монголоос өөрсдийн дотоодын зөвлөхөө сонгон бидний үйл ажиллагаатай холбоотой удирдамж, тушаал шийдвэр зэргийг өөрсдийн системдээ хийсэн. 6 сараас эхлэн 30 гаруй хүнтэй нарийвчилсан онлайн уулзалтыг зохион байгуулж, үнэлгээ хийж эхэлсэн. Үнэлгээн дээр үндэслэн шилжилтийн үеийн төлөвлөгөөг боловсруулсан ба өнгөрсөн 7 хоногт бид эцсийн байдлаар төлөвлөгөөг хүлээн авсан. Энэ хугацаанд Эрүүл мэндийн дэд сайдаар удирдуулсан баг 7/31 болон 12/1-нд 2 удаа хуралдсан. Одоогоор бид 80 гаруй хуудас уг төлөвлөгөөг орчуулах ажлыг эхлүүлсэн явж байна. Шилжилтийн үеийн төлөвлөгөөн дээр тусгагдаж байгаа нэлээд хэсэг нь хууль эрхзүй, бодлогын түвшний асуудалтай уялдаж байгаа учраас орчуулгын ажил дээр хянах асуудал гарч ирж байгаа. Шилжилтийн үеийн төлөвлөгөөн дээр тусгагдаж байгаа үйл ажиллагаа нь 3 жилийн үйл ажиллагааг хамарч байгаа. Үүнд шилжилтийн үед тулгарч болох 14 эрсдлийг тодорхойлсон ба үүнийг шийдвэрлэх 32 багц үйл ажиллагааг тусгасан. Энэ үйл ажиллагааг хэрэгжүүлэх “Operational plan буюу үйл ажиллагааны төлөвлөгөө” гаргахаар төлөвлөж байгаа. Нэн түрүүнд хийх ажил бол шилжилтийн үеийн төлөвлөгөөг монгол хэл рүү бүрэн буулгасны дараа ЭМЯ дээр ажлын хэсэг байгуулан ажилуулахаар яригдсан ба энэ баг нь 4 чиглэлээр ажиллахаар болсон. Учир нь учирч болох эрсдлүүдийг 4 чиглэлд хуваасан ба засаглал, тусламж үйлчилгээ, эрсдэлт бүлэг болон иргэний нийгмийн байгууллага, санхүүгийн хувьд ямар байх талаар чиглэлүүд хуваан үйл ажиллагаагаа төлөвлөсөн. Үүнийг дагаад шилжилтийн үеийн төлөвлөгөөг хэрэгжүүлэх ажлын хэсэг гэж байгуулагдана, 2021 оны 1-р улиралд багтан байгуулагдана гэсэн хүлээлттэй байна. Уг ажлын хэсэгт байгуулагдсаны дараа дээрх 4 чиглэлээр ажиллах баг нь “Operational plan буюу үйл ажиллагааны төлөвлөгөө” гаргана гэж ярилцсан. Тус багууд нь чиглэл бүрийнхээ “Үйл ажиллагааны төлөвлөгөө”-ний дагуу 3 жилийн дараа тусгасан төлөвлөгөөний дагуу амжилттай ажиллавал олон улсын донор байгууллагуудын санхүүжилтыг ЗГ-ын санхүүжилтэнд 100 хувь биш юм гэхэд ихэнх санхүүжилтийг шилжүүлэн 2024 оныг угтана гэсэн төлөвлөгөөтэй байна. Ажлын хэсгийг ЭМЯ-р ахлуулан явуулах ба үүнд ҮЗЗ-ийн оролцоог нэлээн өндөр байхаар томьёолсон байгаа, учир нь ҮЗЗ-д салбар, салбарын төлөөлөл байдаг ба тухайн салбар чиглэлийн дагуу хянаж ажиллана гэж төлөвлөсөн. Шилжилтйн үеийн төлөвлөгөөний эцсийн Англи, Монгол хувилбар бэлэн болмогц ҮЗЗ-ийн гишүүд болон бусад холбогдох байгууллагуудад явуулах болно. Бэлгэвчний хувьд нийтэд чиглэсэн хангамж байхгүй ба зөвхөн ЭБЭ, ЭБҮ хөтөлбөрт зориулсан хангамж байгаа ба энэ нь мөн хүрэлцээ муу байгаа гэж мэдэгдэж байсан. |
| **Зөвлөмж:** |
|  |
| **Шийдвэр:**  |
|   |
| **Шийдвэрийг хэрхэн гаргасан талаар** |
| **Зөвшилцөл** |  |  |
| **Санал хураалт** |  | **Санал хураалт****(Тохирох нүдийг бөглөнө үү)** | **Гар өргөх** |  |
|  |  | **Нууц санал хураалт** |  |
|  |  | **Дэмжсэн>** |  |
|  |  | **Эсрэг>** |  |
|  |  | Санал өгөхөөс түдгэлзэх |  |
|

|  |  |
| --- | --- |
| **Хөтөлбөр #6** | **ҮЗЗ-ийн хагас жилийн санхүүгийн тайланг танилцуулах;** **Хийгдсэн ажлуудын хураангуй** |
| **Ашиг сонирхолын зөрчилтэй оролцогчийн нэрийг дурдана уу.**  |
| Байхгүй |
| **Ямар нэгэн маргаан гарсан эсэх (тийм эсвэл үгүй)>** | Үгүй |
| **Тавьсан илтгэл, танилцуулгын хураангуй** |
| **ҮЗЗ-ийн хагас жилийн санхүүгийн тайланг танилцуулах;** **Хийгдсэн ажлуудын хураангуй** Б.Оюундарь, ҮЗЗ-ийн зохицуулагч танилцууллаа. **/*Хавсралт №6/*** |
| **Хэлэлцсэн асуудлууд дээр гишүүдээс гарсан санал, тодруулга** |
| **ОНТ** | **Г.Нямпүрэв:** 2021 оны 3 сарын 31 гэхэд үлдэгдэл 73 сая төгрөгийг зарцуулж дуусахааргүй харагдаж байна, энэ тохиолдолд үлдэгдэл мөнгийг яах ёстой байдаг вэ?  |
| **ҮЗЗ АА** | **Б.Оюундарь:** Жил бүр тогтмол хийгддэг үйл ажиллагаанууд энэ зардалд зарцуулагдаад явдаг боловч КОВИД-19 цар тахлаас үүдэн биеэр цуглаж хийх хурал цуглаан болон бусад үйл ажиллагаанууд зохиогдох боломжгүйтэй холбоотой энэхүү хэмнэлт үүсч байна. Үүн дээр гишүүдээс санал авч бусад үйл ажиллагаанд зарцуулах боломжтой, үүний тулд эхлээд Глобаль сангаас зөвшөөрөл авах шаардлагатай. |
| **ОНТ** | **Г.Нямпүрэв:** КОВИД-19 холбоотой дахин төлөвлөлт хийгээгүй үлдсэн ганц газар нь манайх байх, бид бусад байгууллагуудын төлөвлөлт үйл ажиллагаан дээр шийдвэр гарган шуурхай ажиллаж байгаа, харин одоо өөрсдийн асуудал дээр анхаарал хандуулсан дээр байх гэж бодож байна. ҮЗЗ-ийн зарцуулагдаагүй төсвөөр олонд хүртээмжтэй байлгах үүднээс ҮЗЗ-ийн зүгээс бусад тусламж нэн хэрэгтэй байгаа байгууллагуудад тоног, төхөөрөмж болон бусад асуудлыг нь шийдвэрлэхэд ашиглах боломжтой байдаг бол үүнд зарцуулах саналтай байна. Бусад гишүүд ямар саналтай байна вэ? |
| **ТББ** | **Ч.Сэмжидмаа:** ҮЗЗ-ийн зардлын зүйл анги нь уулзалт, хурал зөвлөгөөн г.м асуудлуудад зарцуулагдах зориулттай байгаа гэж ойлгож байгаа, энэ нь зөвхөн ҮЗЗ-д зориулагдсан санхүүжилт тул өөр байгууллагуудад тусламж болгон ямар нэгэн тоног, төхөөрөмж болон бусад асуудлыг нь шийдвэрлэхэд ашиглах боломжтой байдаг уу? |
| **ҮЗЗ АА** | **Б.Оюундарь:** ҮЗЗ-ийн санхүүжилт нь ҮЗЗ-ийн гишүүдэд зориулагдсан үйл ажиллагаанд зарцуулахаар томьёологдсон байдаг. Нямпүрэв гишүүний саналын хувьд өөр байгууллагуудад зориулсан үйл ажиллагаанд зарцуулах боломжгүй юм. Харин ҮЗЗ-ийн гишүүдэд зориулсан үйл ажиллагаанд зарцуулах боломжтой харин урьдчилан Глобаль сангаас зөвшөөрөл авч дахин төлөвлөх шаардлагатай. |
| **ҮЗЗ АА** | **Т.Батчимэг:** Туяацэцэг гишүүнээс ирүүлсэн саналыг уламжлахад КОВИД-19 цар тахалтай хүнд цаг үед ҮЗЗ-ийн 21 гишүүддээ маск, хамгаалах хэрэгсэл, витамин зэргээр тусламж үзүүлэх санал гаргасан. |
| **ҮЗЗ дарга** | **Х.Ганбаатар:** 2021 оны 3 сарын 31-нийг хүртэл ҮЗЗ-ийн гишүүд маань 73 сая төгрөгийг зарцуулах нөхцөл бүрдсэн гэдгийг ойлгосон байх, зарцуулагдаагүй хөрөнгийг бид үр ашигтай, ухаалаг зүйлд зарцуулж чадвал энэ нь Монгол улсад л хэрэгтэй үлдэх зүйл болох болно гэдгийг гишүүд маань ойлгож байгаа байх. Тиймээс энэ үлдсэн хөрөнгийг хэрхэн үр ашигтай зарцуулах талаар ҮЗЗ-ийн гишүүд та бүхэн маань дор бүрнээ саналаа боловсруулан ҮЗЗ-ийн Ажлын албанд 2021 оны 1 сарын 20-ны дотор ирүүлэхийг хүсч байна. |
| **ОНТ** | **Г.Нямпүрэв:** Ганбаатар даргатай санал нэг байна. Түүнээс гадна КОВИД-19 цар тахлын нөхцөл байдлын үед манай ҮЗЗ-ийн Ажлын албаны 2 ажилтан маань маш сайн ажиллаж байгааг дурьдах нь зүйтэй байх, ҮЗЗ-с өмнө нь хэзээ ч эдгээр ажилтнуудаа урамшуулж байгаагүй, цар тахлын үед 2021-2023 оны төслийг амжилттай батлуулж 21 гишүүнээс гарын үсэг цуглуулж бусад бичиг баримтыг бүрдүүлэн амжилттай батлуулж төслийг тогтвортой үргэлжлүүлэхэд маш том үүрэг гүйцэтгэснийг хэлэх хэрэгтэй. Тиймээс ҮЗЗ-ийн ажлын албаны 2 ажилтандаа 13 дахь сарын цалин олгох нь зүйтэй гэж үзэж байна, үүн дээр бусад гишүүд маань саналаа өгч дэмжээрэй гэж хүсч байна. |
| **ҮЗЗ дарга** | **Х.Ганбаатар:** Санал хэлсэн Нямпүрэв гишүүндээ баярлалаа, санал нэг байна. ҮЗЗ-ийн 87 дахь хурал маань хөтөлбөрийн дагуу амжилттай явагдаж дууслаа. Хорих 429-р анги болон Баян-Өлгий, Ховд аймгуудад явсан ажлууд амжилттай явагдсан байна, үүний дагуу гаргасан зөвлөмж, шийдвэрүүдийг холбогдох байгууллагуудад хүргүүлж ажиллана уу. Ингээд та бүхэн шинэ оноо сайхан угтаж, эрүүл энх байхыг хүсэн ерөөж хурлаа үүгээр өндөрлөж байна. Нийт оролцсон гишүүддээ талархал илэрхийлье. |
| **Зөвлөмж:** |
|  |
| **Шийдвэр:**  |
|   |
| **Шийдвэрийг хэрхэн гаргасан талаар** |
| **Зөвшилцөл** |  |  |
| **Санал хураалт** |  | **Санал хураалт****(Тохирох нүдийг бөглөнө үү)** | **Гар өргөх** |  |
|  |  | **Нууц санал хураалт** |  |
|  |  | **Дэмжсэн>** |  |
|  |  | **Эсрэг>** |  |
|  |  | Санал өгөхөөс түдгэлзэх |  |

 |
| **Шийдвэр, авах арга хэмжээ** |
| **Хөтөлбөр** |  | **ХАРИУЦАЖ БУЙ ХҮН** | **ХУГАЦАА** |
| **Хөтөлбөр #1** | Өмнөх хурлын шийдвэрийн биелэлтийг танилцуулсан | ҮЗЗ Ажлын алба | - |
| **Хөтөлбөр #2** | ХӨСҮТ-с ирүүлсэн хүсэлтийг хэлэлцэн Глобаль сангаас ХӨСҮТ-ийн сүрьеэгийн төслийн IV-р улиралд зарцуулах санхүүжилтээс уг худалдан авалтыг хийх эсэх дээр гишүүдээс саналыг авсан, үүнийг Глобаль санд танилцуулан зөвшөөрөл авч шийдвэрлэх | ҮЗЗ-ийн гишүүд | 2021/01/31 |
| **Хөтөлбөр #3** | ШШГЕГ-ын харъяа хорих 429 дүгээр ангид хийсэн ҮЗЗ-ийн хөтөлбөрийн хэрэгжилттэй танилцах ажлын тайланг танилцуулсан | ҮЗЗ-ийн гишүүд | - |
| **Хөтөлбөр #4** | Баян-Өлгий, Ховд аймгуудад хийсэн ҮЗЗ-ийн хөтөлбөрийн хэрэгжилттэй танилцах ажлын тайланг танилцуулсан | ҮЗЗ-ийн гишүүд | - |
| **Хөтөлбөр #5** | 2018-2020 оны ХДХВ/ДОХ, сүрьеэгийн төслүүдийн хаалттай холбоотой мэдээлэл хийсэн | ХЗН | - |
| **Хөтөлбөр #6** | 2020 оны ҮЗЗ-ийн санхүүгийн тайланг танилцуулсан ба зарцуулаагүй үлдсэн 70 гаруй сая төгрөгийг юунд зарцуулах тал дээр ҮЗЗ-ийн гишүүд 2021 оны 01 сарын 20-с өмнө имэйлээр саналаа ирүүлэх. | ҮЗЗ-ийн Ажлын алба | 2021/01/20 |

|  |
| --- |
| **Дараагийн хурал (огноо, хөтөлбөр)** |
| **Огноо** | Товлогдоогүй |
| **Хэлэлцэх асуудлууд** | **Хөтөлбөр** |

|  |  |
| --- | --- |
| **Хавсрах материал** | **Тохирох нүдийг бөглөнө үү** |
|  | **Тийм** | **Үгүй** |
| **Оролцогчдын бүртгэл** | **x** |  |
| **Хөтөлбөр** | **x** |  |
| **Бусад /илтгэлүүд/** | **x** |  |
| **Хавсралт 1, 2** | **х** |  |

|  |
| --- |
| **Бэлтгэл ажил(Тохирох нүдийг бөглөнө үү** |
|  | **Тийм** | **Үгүй** |  |
| **Хурлын тов, хөтөлбөрийг хурал болохоос 7 хоногийн өмнө хүргүүлсэн эсэх** | **x** |  | **14 болон 7 хоног** |
| **Бүртгэлийн хуудас** | **x** |  | **Хуралд оролцсон бүх хүмүүс** |
| **Хурлын тэмдэглэлийг хурал болсоноос 7 хоногийн дотор явуулах** | **x** |  | **7 хоног** |
| **Хүргүүлсэн тэмдэглэлд гишүүд саналаа өгөх, нэмэх, батлах** | **x** |  | **Цахим хаягаар** |
| **Хурлын тэмдэглэлийг гишүүд болон орлож ирсэн төлөөлөлд хүргүүлж байх** | **x** |  | **ҮЗЗ-ийн цахим хуудсанд 15 хоногийн дотор байршуулах** |

|  |
| --- |
| **Товчилсон үг:** |
| **Товчлол** | **Утга** |
| **ЭМЯ** | **Эрүүл Мэндийн Яам** |
| **ҮАБЗ** | **Үндэсний Аюулгүй Байдлын Зөвлөл** |
| **ОНТ** | **Олон нийтийн төлөөлөл**  |
| **НЭМГ** | **Нийслэлийн Эрүүл Мэндийн Газар**  |
| **ТББ** | **Төрийн Бус Байгууллага** |
| **ДЭМБ** | **Дэлхийн Эрүүл Мэндийн Байгууллага** |
| **МСТН** | **Монголын Сүрьеэтэй Тэмцэх Нийгэмлэг** |
| **АХБ** | **Азийн Хөгжлийн Банк** |
| **ХЗН** | **Хөтөлбөр Зохицуулах Нэгж**  |
| **ШБ** | **Шашны Байгууллага** |
| **ХӨСҮТ** | **Халдварт Өвчин Судлалын Үндэсний Төв** |
| **ХХ** | **Хяналтын Хороо** |

|  |
| --- |
|  **баталсан:** |
| **Нэр>** | **Х.Ганбаатар** | **Огноо>** | **2020 оны 12 сарын 28** |
| **Албан тушаал>** | **ҮЗЗ-ийн дарга** | **Гарын үсэг>** |  |
|  **ХЯНАСАНТэмдэглэл хөтөлсөн:** |
| **Нэр>** | **Б.Оюундарь** | **Огноо>** | **2020 оны 12 сарын 28** |
| **Албан тушаал>** | **ҮЗЗ-ийн зохицуулагч** | **Гарын үсэг>** |  |
| **Тэмдэглэл хөтөлсөн:** |
| **Нэр>** | **Т.Батчимэг** | **Огноо>** | **2020 оны 12 сарын 28** |
| **Албан тушаал>** | **ҮЗЗ-ийн ажилтан** | **Гарын үсэг>** |  |